wannaphong/clean_thaiwikipedia huggingface dataset:
# ซูซาน แบร์แรนเตส
ซูซาน แบร์แรนเตส  เกิดเมื่อวันที่ 9 มิถุนายน 2480 ณ อังกฤษ เป็นบุตรสาวของ ฟิตเฮอร์เบิร์ต ไรท์ และ ดอรีน วิงฟัลด์ เธอจบการศึกษาจากโรงเรียนและเข้าเรียนที่วิทยาลัยเลขานุการ ในช่วงเปิดตัวฤดูกาล 2488 เธอได้รับการเสนอตัวเป็นนางสนองพระโอษฐ์แก่ สมเด็จพระราชินีนาถเอลิซาเบธที่ 2 แห่งสหราชอาณาจักร แต่เธอไม่รับคำตกลง ด้านชีวิตส่วนตัว เธอสมรสครั้งแรกกับ โรนัลด์ เฟอร์กูสัน เมื่อวันที่ มื่อวันที่ 17 มกราคม 2499 มีบุตรสาว 2 คนคือ 
เจนิเฟอร์ เฟอร์กูสัน
ซาราห์ ดัชเชสแห่งยอร์ก

พวกเขาหย่าร้างกันในปี พ.ศ. 2517 และในปี 2518 เขาแต่งงานใหม่กับ เอกเตอร์ แบร์แรนเตส ไม่มีบุตร-ธิดา
 เสียชีวิต 
เมื่อวันที่ 19 กันยายน พ.ศ. 2541 ขณะออกจากฟาร์มปศุสัตว์ที่ซึ่งเธอเลี้ยงม้าโรเวอร์ 400 ตัว เธอขับรถชนกับรถบรรทุกอาหารเรโนลท์บนถนนสองเลนในชนบทที่ราบสูง คนขับรถเสียข้อเท้าหัก แต่เธอเสียชีวิตทันที สิริอายุ 61 ปี ซึ่งการตายของเธอนั้น เป็นระยะเวลาหลังการสิ้นพระชนม์ของ ไดอานา เจ้าหญิงแห่งเวลส์ พระวรชายาใน เจ้าชายชาลส์ เจ้าชายแห่งเวลส์ ผู้เป็นพระเชษฐาใน เจ้าชายแอนดรูว์ ดยุกแห่งยอร์ก อดีตพระชามาดาของเธอ และเธอยังเป็นพระสหายของ เจ้าชายชาลส์ เจ้าชายแห่งเวลส์ อีกด้วย
 อ้างอิง 
 "UK Horsewoman at home on the ranch". BBC News. 21 September 1998. Retrieved 5 October 2017.
 "Fergie mourns mum". BBC News. 22 September 1998. Retrieved 6 January 2017.
 "Press pursue Duchess before mother's funeral". BBC News. 22 September 1998. Retrieved 6 January 2017.
# โฆษิต เพชรประดับ
โฆษิต เพชรประดับ เกิด 8 กรกฎาคม ค.ศ. 1994) เป็นนักแบดมินตันชาวไทย เคยเข้าร่วมการแข่งเอเชียนเกมส์ในปี ค.ศ. 2015 โดยได้รับเหรียญเงิน ประเภททีม และปี ค.ศ. 2017 ได้รับรางวัลเหรียญเงิน ประเภทเดี่ยว

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ , เล่ม ๑๓๘ ตอนพิเศษ ๒ ข หน้า ๗๐, ๒๙ มกราคม ๒๕๖๔
 อ้างอิง
# เอกตอร์ บาร์รันเตส
เอกตอร์ บาร์รันเตส  เกิดเมื่อราว พ.ศ. 2482 ในตระกูลบาร์รันเตส ซึ่งตระกูลนี้เป็นนักขี่ม้าชื่อดังในประเทศอาร์เจนตินา โดยเขาเป็นบุตรชายของมาร์ติน บาร์รันเตส ฟิเกโรอา อิ อาเรียส และเกฺลเลีย โฮเซฟินา ซันโซนิ ปาอิส ซึ่งนามสกุลของเขานั้น เป็นนามสกุลของขุนนางและทหารผู้ทรงอิทธิพลในสหราชอาณาจักร และที่สำคัญ ขุนนางผู้นี้เป็นพระสหายของ พระเจ้าเปรูที่ 5 แห่งเปรู 

 อาชีพ 
เขาเริ่มเล่นกีฬาแข่งม้าตอนอายุสิบห้าปี ใน พ.ศ. 2510 เขาย้ายไปอังกฤษเพื่อเล่นกีฬาขี่ม้ากับซามูเอล เวซเต บารอนที่ 3 แห่งเวสเต ณ สโตเวลพาร์ค ใน พ.ศ. 2526 เขาถูกห้ามไม่ให้เข้าสนามแข่งขันกีฬาขี่ม้าเนื่องจากเขาประพฤติผิดบางอย่าง

หลังจากนั้นเขาเพาะพันธุ์ม้าโปโลของเขา บนเนื้อที่ 1,000 เอเคอร์ ในกัวมินิ ประมาณ 335 ไมล์ (540 กิโลเมตร) ทางตะวันตกเฉียงใต้ของบัวโนสไอเรส ม้าโปโลของเขาเรียกว่า ลูนา ซึ่งเขาเพาะพันธุ์ในไร่ของเขาได้รับรางวัลเลดีทาวน์ลีคัพใน ปี 2532 และ ปี 2533 ซึ่งถูกขี่โดยกอนซาโล ปิเอเรส 

 ครอบครัว 
ภรรยาคนแรกของเขาเสียชีวิตในอุบัติเหตุทางรถยนต์ ในปี 2517 เขาเริ่มมีความสัมพันธ์กับซูซาน แบร์แรนเตส พระมารดาใน ซาราห์ ดัชเชสแห่งยอร์ก ที่หย่าขาดจากสามีของเธอพลตรี โรนัลด์ เฟอร์กูสัน  ใน พ.ศ. 2518 พวกเขาแแต่งงานกันใน อาร์เจนตินา ต่อมาใช้ชีวิตด้วยกันอยู่ในฟาร์มปศุสัตว์โปโล ในเมืองกัวมินิ ซึ่งรายได้ของทั้ง 2 มาจากการเพาะพันธุ์ม้าขายให้กับสนามแข่งทั่วประเทศ

เอกตอร์ เสียชีวิตด้วยโรคมะเร็ง เมื่อปี 2533 สิริอายุราว 51 ปี ศพของเขาถูกฝังในสุสานกรุงบัวโนสไอเรส ประเทศอาร์เจนตินา
# กิตตินุพงษ์ เกตุเรน
กิตตินุพงษ์ เกตุเรน (เกิด 19 กรกฎาคม พ.ศ. 2539) เป็นนักแบดมินตันชาวไทย เคยได้รับรางวัลเหรียญทองในงานบีดับเบิลยูเอฟ เวิลด์ จูเนียร์ แชมเปียนชิพส์ ค.ศ. 2014

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓, เล่ม ๑๓๘ ตอนพิเศษ ๒ ข หน้า ๗๐, ๒๙ มกราคม ๒๕๖๔
# 2,215 เชื่อ บ้า กล้า ก้าว
2,215 เชื่อ บ้า กล้า ก้าว   เป็นภาพยนตร์ไทยแนวสารคดี ว่าด้วยเรื่องราวการวิ่งระยะไกลของตูน บอดี้สแลมกับโครงการก้าวคนละก้าวตั้งแต่เบตง จังหวัดยะลา จนถึงอำเภอแม่สาย จังหวัดเชียงราย กำกับโดย ณฐพล บุญประกอบ ผลิตโดย จีดีเอช ห้าห้าเก้า และจัดจำหน่ายโดยโครงการ ก้าวคนละก้าว โดยมีบริษัท คิง เพาเวอร์ เป็นผู้สนับสนุนหลัก

ภาพยนตร์เรื่องดังกล่าวมีงานฉายรอบสื่อมวลชนเมื่อวันที่ 4 กันยายน พ.ศ. 2561 ณ โรงภาพยนตร์ เอสเอฟ เวิลด์ ซีเนม่า ศูนย์การค้าเซ็นทรัลเวิลด์ ปิด 12 โรงหนังฉาย “2,215 เชื่อ บ้า กล้า ก้าว” รอบกาล่า “ตูน” บอก “คนไทยเป็นพระเอกพันล้านด้วยกัน” และกำหนดฉายเป็นการทั่วไปตั้งแต่วันที่ 6 เดือนและปีเดียวกันเป็นต้นไป

งานสร้าง
จิระ มะลิกุล โปรดิวเซอร์ของจีดีเอช ห้าห้าเก้า ได้ไปร่วมวิ่งกับตูนในโครงการก้าวคนละก้าวครั้งแรกจากกรุงเทพฯถึงบางสะพาน โดยตอนแรกตูนได้เชิญชวนจิระให้สร้างภาพยนตร์สารคดีสั้นเพื่อเป็นวีดีโอ Kick Start สำหรับการวิ่งครั้งที่สองจากเบตงถึงแม่สาย จิระจึงเชิญชวนไก่ ณฐพลให้มาเป็นผู้กำกับโปรเจกต์นี้ แต่หลังจากแลกเปลี่ยนความคิดไปมา ตูนตัดสินใจเปลี่ยนให้ทีมงานมาสร้างเป็นภาพยนตร์สารคดีขนาดยาวว่าด้วยการวิ่งครั้งที่สองของเขาแทนhttps://adaymagazine.com/draft-2215-nottapon/

โดยณฐพลและทีมงานอีกสามคนได้เดินทางไปเมืองเบตง และถ่ายฟุตเทจเพื่อบันทึกเหตุการณ์ทั้งหมดที่เกิดขึ้นตลอดทาง ซึ่งทำให้เมื่อจบโครงการแล้ว ทีมงานได้ฟุตเทจรวมไปทั้งหมดถึง 271 ชั่วโมงด้วยกัน หลังจากตัดต่อเป็นเวลา 3 เดือน ภาพยนตร์ฉบับสมบูรณ์ก็ได้มีความยาวประมาณ 90 นาที

สำหรับตัวเลข 2,215 นั้นคือระยะทาง 2,215 กิโลเมตร ซึ่งเป็นระยะทางวิ่งจริงที่คณะก้าวคนละก้าว บันทึกไว้ตลอดเส้นทางคิงเพาเวอร์ แจกตั๋วภาพยนตร์ฟรี 720,000 ที่นั่ง รับชม "2,215 เชื่อ บ้า กล้า ก้าว" สร้างแรงบันดาลใจให้คนไทยช่วยกันทำความดี

การออกฉาย
ก้าวคนละก้าว ร่วมกับ จีดีเอช ห้าห้าเก้า และ คิง เพาเวอร์ ได้จัดงานแถลงข่าวเปิดตัวภาพยนตร์ในวันที่ 10 สิงหาคม พ.ศ. 2561 และจัดฉายภาพยนตร์รอบสื่อในวันที่ 4 กันยายน ปีเดียวกัน ณ โรงภาพยนตร์ เอสเอฟ เวิลด์ซีเนม่า เวลา 20.00 น. โดยตัวภาพยนตร์เข้าฉายอย่างเป็นทางการในวันที่ 6 - 16 กันยายน พ.ศ. 2561 ณ โรงภาพยนตร์ทุกแห่งทั่วประเทศ และมีการจัดกิจกรรมชมภาพยนตร์ฟรีโดย คิง เพาเวอร์ เป็นผู้สนับสนุนโครงการดังกล่าวhttps://www.facebook.com/kaokonlakao/videos/1937867449636423/ นอกจากนี้ตัวภาพยนตร์ยังมีกำหนดฉายทางฟรีทีวีเป็นครั้งแรกทาง อมรินทร์ทีวี, ช่อง 7HD, ช่องเวิร์คพอยท์, ทรูโฟร์ยู, จีเอ็มเอ็ม 25 และช่องวัน 31 รวมถึงช่องโทรทัศน์ของกลุ่มทรูวิชันส์ ได้แก่ ช่องทรูไทยฟิล์ม และทรูเอเชี่ยนซีรีส์ เอชดี ในวันที่ 23 ตุลาคม พ.ศ. 2561 ตั้งแต่เวลา 9.00 น. เป็นต้นไป และรีรันอีกครั้งทางช่อง พีพีทีวี ในวันที่ 28 ตุลาคม พ.ศ. 2561 เวลา 14.30 น. เป็นต้นไป 2,215 เชื่อ บ้า กล้า ก้าว พร้อมให้ชมฟรีอีกครั้งทางโทรทัศน์ 23 และ 28 ตุลาคมนี้

วันที่ 1 พฤศจิกายน 2561 ได้ปล่อยภาพยนตร์ฉบับเต็มทางออนไลน์ทาง ไลน์ทีวี 2,215 เชื่อ บ้า กล้า ก้าว เปิดให้ดูฟรีแล้ว! ทาง LINE TV
# วันนกกระจอกโลก
thumb|right|นกกระจอกใหญ่ร้องเพลง ซึ่งบันทึกเสียงร้องที่คาวลีย์ กลอสเตอร์เชอร์ ประเทศอังกฤษ

วันนกกระจอกโลก เป็นวันที่กำหนดเพื่อสร้างความตระหนักถึงนกกระจอกใหญ่ และนกที่พบบ่อยอื่น ๆ ที่พบในสภาพแวดล้อมในเมือง ตลอดจนภัยคุกคามต่อประชากรของพวกมัน ที่กำหนดขึ้น ณ วันที่ 20 มีนาคม อันเป็นความคิดริเริ่มระหว่างประเทศโดยเนเจอร์ฟอเรเวอร์โซไซตีของประเทศอินเดียร่วมกับมูลนิธิอีโคซิสแอ็คชัน (ประเทศฝรั่งเศส) รวมถึงองค์กรระดับประเทศและระดับนานาชาติจำนวนมากทั่วโลก

เนเจอร์ฟอเรเวอร์โซไซตีได้รับการเริ่มต้นโดยโมฮัมเหม็ด ดีลาวาร์ ซึ่งเป็นนักอนุรักษ์ชาวอินเดียผู้ซึ่งเริ่มทำงานของเขาเพื่อช่วยนกกระจอกใหญ่ในนาชิค และเป็นผู้ที่ได้รับการขนานนามว่าเป็นหนึ่งใน "วีรบุรุษแห่งสิ่งแวดล้อม" ในปี ค.ศ. 2008 โดยนิตยสารไทม์สำหรับความพยายามของเขา ความคิดในการริเริ่มวันนกกระจอกโลกเกิดขึ้นในระหว่างการสนทนาอย่างไม่เป็นทางการที่สำนักงานของเนเจอร์ฟอเรเวอร์โซไซตี แนวความคิดคือการกำหนดวันสำหรับนกกระจอกใหญ่เพื่อถ่ายทอดข่าวสารของการอนุรักษ์กระจอกใหญ่และนกอื่น ๆ ทั่วไป รวมถึงเป็นวันแห่งการเฉลิมฉลองที่จะชื่นชมความงดงามของความหลากหลายทางชีวภาพทั่วไป ซึ่งได้รับการยกย่องเป็นอย่างมาก วันนกกระจอกโลกครั้งแรกได้รับการเฉลิมฉลองเมื่อปี ค.ศ. 2010 ในส่วนต่าง ๆ ของโลก วันนี้มีการเฉลิมฉลองด้วยการจัดกิจกรรมหลากหลายประเภทเช่นการประกวดศิลปะ, การรณรงค์สร้างความตระหนัก และกระบวนแห่นกกระจอกเช่นเดียวกับการมีปฏิสัมพันธ์กับสื่อ

วันกระจอกโลกยังมีวิสัยทัศน์ที่กว้างขึ้นในการจัดหาเวทีที่ซึ่งคนที่ทำงานเกี่ยวกับการอนุรักษ์นกกระจอกใหญ่และนกชนิดอื่น ๆ สามารถใช้เครือข่าย, ความร่วมมือ และการแลกเปลี่ยนความคิดเห็นด้านการอนุรักษ์ ซึ่งจะนำไปสู่วิชาและผลลัพธ์ที่ดีขึ้น โดยมีจุดมุ่งหมายเพื่อให้เป็นสถานที่ประชุมสำหรับผู้คนจากทั่วโลกที่จะมาพบกันและสร้างแรงที่สามารถมีบทบาทสำคัญ ในการสนับสนุนและการกระจายความรู้เกี่ยวกับความต้องการของการอนุรักษ์ความหลากหลายทางชีวภาพหรือสายพันธุ์ทั่วไป ของสถานะการอนุรักษ์ที่ลดลงมา

 รางวัลนกกระจอก 
เพื่อสนับสนุนให้เกิดความพยายามในเรื่องนี้และเพื่ออนุรักษ์สิ่งแวดล้อมอย่างเสียสละ เนเจอร์ฟอเรเวอร์โซไซตีได้ก่อตั้งรางวัลนกกระจอกครั้งแรกในอัห์มดาบาด รัฐคุชราต เมื่อวันที่ 20 มีนาคม ค.ศ. 2011 ส่วนในปี ค.ศ. 2013 หนึ่งในผู้สนับสนุนหลักที่เข้าร่วมกองกำลังกับเนเจอร์ฟอเรเวอร์โซไซตี และสนับสนุนรางวัลนกกระจอก คือนิตยสารซัสเตนูอันซ์ หัวหน้าบรรณาธิการ ชัชวัฒน์ ดี.ซี. ผู้จัดงานและมอบรางวัลให้แก่ผู้ชนะเผยว่า "ผู้ได้รับรางวัลเหล่านี้เป็นวีรบุรุษที่ไม่ได้รับการยกย่องจากทุกสาขาอาชีพ และสิ่งที่น่าทึ่งก็คือพวกเขามักจะทำงานได้โดยปราศจากการระดมทุนของรัฐบาลและไม่แสวงหาการยอมรับใด ๆ"

ผู้ชนะรางวัลนกกระจอก ค.ศ. 2014
 ยัก โมฮัน การ์ก
 เอ็น. เชห์ซัด และเอ็ม. ซะอูด
 จอล เกรแฮน คาเมตี, พีแพลนทรี

ผู้ชนะรางวัลนกกระจอก ค.ศ. 2013
 สลีม ฮามีดี, ช่างภาพสัตว์ป่า, ผู้วาดภาพประกอบ
 อาบิด ซูร์ตี, นักวรรณคดีและหัวหน้าองค์กรพัฒนาเอกชน, ดรอปเดด
 จายานต์ โกวินด์ ดูคันเด, ตำรวจมุมไบ

ผู้ชนะรางวัลนกกระจอก ค.ศ. 2012
 ดิลเชอร์ ข่าน
 รมิตา คอนเดปูดี
 เอกชน (วิกรม เยนเด, คาปิล จาดาฟ, มเหนทระ ขาวณิการ์ และวิชาล เรวันการ์)
 มหาตมา คานธี อัชแรมชาลา

ผู้ชนะรางวัลนกกระจอก ค.ศ. 2011
 ภาวิน ชาห์
 นเรนทระ สิงห์ เชาธรี
 แอล ชยามัล
 เดอะสแปร์โรว์คัมพานี
# ความผิดปกติของการรับประทาน
ความผิดปกติของการรับประทาน  เป็นความผิดปกติทางจิตซึ่งนิยามจากนิสัยการกินที่มีผลกระทบทางลบต่อสุขภาพทางกายหรือจิตของบุคคล ได้แก่ ความผิดปกติของการรับประทานแบบตะกละ (binge eating disorder) ซึ่งบุคคลกินปริมาณมากในเวลาอันสั้น โรคเบื่ออาหารเหตุจิตใจซึ่งบุคคลกินน้อยมากและมีน้ำหนักตัวต่ำ โรคบูลิเมีย เนอร์โวซา ซึ่งบุคคลกินมากและพยายามล้วงเอาอาหารออกเอง อาการกินสิ่งที่ไม่ใช่อาหาร (pica) ความผิดปกติแบบสำรอก (rumination) ความผิดปกติเลี่ยง/จำกัดการกินอาหาร (avoidant/restrictive food intake disorder) ซึ่งบุคคลไม่อยากอาหาร และกลุ่มความผิดปกติของการให้อาหารหรือการรับประทานที่จำแนกไว้อื่น มักพบโรควิตกกังวล โรคซึมเศร้าและการใช้สารเสพติด (substance abuse) ในผู้ที่มีความผิดปกติของการรับประทาน โรคอ้วนไม่นับว่าเป็นโรคกลุ่มนี้

สาเหตุของความผิดปกติของการรับประทานยังไม่ชัดเจน ดูเหมือนทั้งปัจจัยทางชีวภาพและสิ่งแวดล้อมมีผลทั้งคู่ เชื่อว่าวัฒนธรรมยกยอความผอมก็มีส่วนเช่นกัน ความผิดปกติของการรับประทานพบในร้อยละ 12 ของนักเต้นรำ ผู้ที่ถูกล่วงละเมิดทางเพศมีโอกาสเกิดความผิดปกติของการรับประทานมากขึ้น ความผิดปกติบางชนิด เช่น อาการกินสิ่งที่ไม่ใช่อาหารและความผิดปกติแบบสำรอกเกิดในผู้มีสติปัญญาบกพร่องมากกว่า ทั้งนี้ ในช่วงเวลาใดเวลาหนึ่งจะสามารถวินิจฉัยความผิดปกติของการรับประทานได้อย่างเดียวเท่านั้น

การรักษาได้ผลสำหรับความผิดปกติของการรับประทานหลายชนิด ตรงแบบมักใช้การให้คำปรึกษา อาหารที่เหมาะสม การออกกำลังกายปริมาณปกติ และการลดความพยายามล้วงอาหารออก บางกรณีอาจจำเป็นต้องรับเข้ารักษาในโรงพยาบาล อาจใช้ยาสำหรับผู้ป่วยบางรายที่มีอาการร่วม ในเวลาห้าปี ผู้ป่วยโรคเบื่ออาหารเหตุจิตใจร้อยละ 70 และอาการหิวไม่หายร้อยละ 50 กลับเป็นปกติ การฟื้นจากความผิดปกติของการรับประทานแบบตะกละมีความชัดเจนน้อยกว่าและประมาณไว้ระหว่างร้อยละ 20 ถึงร้อยละ 60 ทั้งโรคเบื่ออาหารเหตุจิตใจและอาการหิวไม่หายเพิ่มโอกาสเสียชีวิต

ในปีหนึ่ง ประเทศพัฒนาแล้วพบความผิดปกติของการรับประทานแบบตะกละในหญิงประมาณร้อยละ 1.6 และชายร้อยละ 0.8 โรคเบื่ออาหารเหตุจิตใจพบในประชากรประมาณร้อยละ 0.4 และอาการหิวไม่หายในหญิงอายุน้อยประมาณร้อยละ 1.3 หญิงมากถึงร้อยละ 4 มีโรคเบื่ออาหารเหตุจิตใจ ร้อยละ 2 มีอาการหิวไม่หาย และร้อยละ 2 มีความผิดปกติของการรับประทานแบบตะกละในช่วงใดช่วงหนึ่ง โรคเบื่ออาหารเหตุจิตใจและอาการหิวไม่หายเกิดในหญิงมากกว่าชายเกือบ 10 เท่า ตรงแบบเริ่มในปลายวัยเด็กหรือวัยผู้ใหญ่ตอนต้น อัตราของความผิดปกติของการรับประทานแบบอื่นไม่ชัดเจน อัตราของความผิดปกติของการรับประทานดูพบน้อยกว่าในประเทศที่ด้อยพัฒนากว่า
# การปฏิวัติโบลิบาร์
การปฏิวัติโบลิบาร์  เป็นกระบวนการทางการเมืองในประเทศเวเนซุเอลาซึ่งนำโดยอูโก ชาเบซ ประธานาธิบดีเวเนซุเอลาผู้ล่วงลับไปแล้ว ผู้ก่อตั้งขบวนการสาธารณรัฐที่ 5 และสหพรรคสังคมนิยมเวเนซุเอลา (เปซุบ) การปฏิวัติโบลิบาร์ตั้งชื่อตามซิมอน โบลิบาร์ ผู้นำการปฏิวัติของเวเนซุเอลาและลาตินอเมริกาในต้นคริสต์ศตวรรษที่ 19 ซึ่งมีบทบาทเด่นในสงครามการประกาศเอกราชฮิสแปนิกอเมริกาโดยช่วยปลดปล่อยพื้นที่ส่วนใหญ่ของอเมริกาใต้ตอนบนจากการปกครองของสเปน ตามที่ชาเบซและผู้สนับสนุนคนอื่น ๆ ได้กล่าวไว้นั้น การปฏิวัติโบลิบาร์สมุ่งสร้างความร่วมมือระหว่างชาติในทวีปอเมริกาเพื่อนำคตินิยมแบบโบลิบาร์ ชาตินิยม และระบบเศรษฐกิจที่นำโดยรัฐมาใช้ให้เกิดผล

ในวันเกิดปีที่ 57 ในขณะที่ชาเบซประกาศว่าเขากำลังรักษามะเร็ง เขาได้ประกาศเปลี่ยนคำขวัญการปฏิวัติโบลิบาร์จาก "ปิตุภูมิ สังคมนิยม หรือความตาย" เป็น "ปิตุภูมิสังคมนิยมและชัยชนะ ! พวกเราจะมีชีวิตอยู่และจะเป็นฝ่ายมีชัย !"

ณ พ.ศ. 2561 ตำแหน่งผู้ว่าการรัฐและนายกเทศมนตรีส่วนใหญ่ในเวเนซุเอลามีผู้สมัครรับเลือกตั้งจากเปซุบเป็นผู้ถือครอง ในขณะที่กลุ่มโต๊ะกลมสหภาพประชาธิปไตย (มุด) ซึ่งเป็นฝ่ายค้านได้ครองที่นั่งสองในสามของรัฐสภาใน พ.ศ. 2558 ความเป็นปรปักษ์ทางการเมืองระหว่างเปซุบกับมุดได้ส่งผลให้การเดินขบวนของฝ่ายสนับสนุนรัฐบาลและของฝ่ายค้านกลายเป็นการใช้ความรุนแรงหลายครั้ง ส่งผลให้มีผู้เสียชีวิตประมาณ 150 คนใน พ.ศ. 2560 นอกจากนี้ยังมีการอ้างและการโต้ตอบการอ้างเกี่ยวกับการจำคุกบุคคลจากฝ่ายค้าน โดยฝ่ายรัฐบาลอ้างว่าสถานะทางการเมืองของผู้ถูกจำคุกมิได้เป็นตัวกระตุ้นหรือเป็นตัวประวิงการฟ้องร้องความผิดอาญาที่พวกเขาถูกพิพากษาลงโทษ ในขณะที่ฝ่ายค้านอ้างว่าการจับกุมและการตั้งข้อหาต่าง ๆ มีแรงจูงใจทางการเมือง ด้วยเหตุจากนโยบายประชานิยมที่ริเริ่มโดยรัฐบาลสมัยสาธารณรัฐโบลิบาร์ เศรษฐกิจของเวเนซุเอลาได้เสื่อมโทรมลงอย่างรวดเร็ว นำไปสู่ภาวะเงินเฟ้ออย่างยิ่งยวด การขาดแคลนอาหารและยา และอัตราการเกิดอาชญากรรมที่เพิ่มขึ้น
# พุธิตา สุภจิรกุล
พุธิตา สุภจิรกุล (เกิด 29 มีนาคม พ.ศ. 2539) เป็นอดีตนักแบดมินตันหญิงชาวไทย เธอขึ้นสู่จุดสูงสุดในอาชีพด้วยการเป็นอันดับ 9 ของโลกในประเภทหญิงคู่ พุธิตาเคยคว้าเหรียญทองแดงจากการแข่งขันแบดมินตันประเภทหญิงคู่ในการแข่งขันเยาวชนชิงแชมป์เอเชียและเยาวชนชิงแชมป์โลก รวมถึงการแข่งขันแบดมินตันชิงแชมป์โลก เธอสร้างสถิติร่วมกับทรัพย์สิรี แต้รัตนชัย ในการเป็นนักแบดมินตันหญิงคู่ชาวไทยคู่แรกที่คว้าเหรียญในรายการชิงแชมป์โลก เคยเข้าร่วมการแข่งขันกีฬาแบดมินตันในโอลิมปิกฤดูร้อน 2016 ที่รีโอเดจาเนโร ประเทศบราซิล และได้เหรียญทองจากการแข่งขันกีฬาแบดมินตันในซีเกมส์ 2015 และกีฬาแบดมินตันในซีเกมส์ 2017

พุธิตาประกาศอำลาวงการเลิกเล่นทีมชาติผ่านบัญชีโซเชียลมีเดียของเธอเมื่อวันที่ 30 พฤษภาคม 2566

 ชีวิตส่วนตัว 
พุธิตาคบหาดูใจกับ บาส เดชาพล พัววรานุเคราะห์ นักแบดมินตันทีมชาติไทยในประเภทคู่ผสมเป็นเวลา 2 ปี กระทั่งวันอังคารที่ 6 สิงหาคม 2567 เดชาพลที่เสร็จสิ้นภารกิจจากการรับใช้ชาติในกีฬาโอลิมปิกฤดูร้อน 2024 ที่กรุงปารีส ประเทศฝรั่งเศส และเดินทางกลับถึงประเทศไทยได้ทำเซอร์ไพรส์คุกเข่าขอพุธิตาแต่งงาน

 ผลงาน 
 บีดับเบิลยูเอฟ ชิงแชมป์โลก 
หญิงคู่
 ปี สถานที่ คู่นักกีฬา คู่ต่อสู้ คะแนน ผลการแข่งขัน 2022 ศูนย์กีฬาในร่มโตเกียว, โตเกียว, ญี่ปุ่น  ทรัพย์สิรี แต้รัตนชัย  Kim So-yeong Kong Hee-yong 16–21, 21–19, 23–25 Bronze เหรียญทองแดง

 บีดับเบิลยูเอฟ เวิลด์ทัวร์ (1 แชมป์, 1 รองแชมป์) 
บีดับเบิลยูเอฟ เวิลด์ทัวร์ ซึ่งถูกประกาศเมื่อวันที่ 19 มีนาคม ค.ศ. 2017 และเริ่มดำเนินการเมื่อปี 2018 เป็นรายการแข่งขันแบดมินตันระดับชั้นนำ รับรองโดย สหพันธ์แบดมินตันโลก (BWF) ทัวร์นาเมนต์ถูกแบ่งออกเป็นหลายระดับ ได้แก่ เวิลด์ทัวร์ไฟนัลส์, ซูเปอร์ 1000, ซูเปอร์ 750, ซูเปอร์ 500, ซูเปอร์ 300 (ส่วนหนึ่งของ HSBC World Tour) และ ซูเปอร์ 100 

หญิงคู่
 ปี รายการ ระดับ คู่นักกีฬา คู่ต่อสู้ คะแนน ผลการแข่งขัน 2019 ไทยแลนด์ มาสเตอร์ส ซูเปอร์ 300  ทรัพย์สิรี แต้รัตนชัย  Li Wenmei Zheng Yu 15–21, 21–15, 21–10  ชนะเลิศ

 คู่ผสม
 ปี รายการ ระดับ คู่นักกีฬา คู่ต่อสู้ คะแนน ผลการแข่งขัน 2018 ไทยแลนด์ มาสเตอร์ส ซูเปอร์ 300  เดชาพล พัววรานุเคราะห์  Chan Peng Soon Goh Liu Ying 15–21, 21–14, 16–21  รองชนะเลิศ
 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๒๔, ๑๔ กุมภาพันธ์ ๒๕๖๕
# ริต้า อมอร์
ริต้า อมอร์ (เกิด ค.ศ. 1932) เป็นนักแสดงหญิงชาวฟิลิปปินส์ รู้จักการการแสดงภาพยนตร์ของบริษัทแอลวีเอ็น พิกเจอร์

ผลงาน:

 1949 -Milyonarya  [Lvn]
 1949 -Makabagong Pilipina  [Lvn]
 1949 -Hen. Gregorio del Pilar  [Lvn]
 1949 -Biglang Yaman  [Lvn]
 1950 -Ang Bombero  [Lvn]
 1950 -Sohrab at Rustum  [Lvn]
 1951 -Tatlong patak ng Luha  [Lebran]

 แหล่งข้อมูลอื่น
# บิน ชิน
บิน ชิน (; เกิด 17 สิงหาคม ค.ศ. 1949) เป็นนักการเมืองชาวกัมพูชา. ในเดือนมีนาคม ค.ศ. 2017 ได้รับการแต่งตั้งให้เป็นรัฐมนตรีประจำสำนักนายกรัฐมนตรี หลังจากสมเด็จวิบุลปัญญา สก อานเสียชีวิต
# โดนต์นีดเดอะซันทูไชน์ (ทูเมกมีสไมล์)
"โดนต์นีดเดอะซันทูไชน์ (ทูเมกมีสไมล์)"  คือเพลงของ แกเบรียล นักร้องหญิงชาวอังกฤษ แต่งโดย แกเบรียล และ โจนาธาน ชอร์ตเทน เพื่อบรรจุลงอัลบั้มรวมเพลงฮิต ดรีมส์แคนคัมทรู, เกรเทสฮิตส์ ชุดที่ 1  ที่รวมกับซิงเกิลฮิตจากสามอัลบั้มแรกของเธอ เพลงนี้โปรดิวซ์โดย ชอร์ตเทน และถูกเลือกให้เป็นซิงเกิลนำของอัลบั้มด้วย สามารถติดอันดับที่ 9 บนชาร์ตซิงเกิลแห่งสหราชอาณาจักร นอกจากนั้นยังสามารถติดท้อป 20 บนชาร์ตของเดนมาร์ก นิวซีแลนด์ และโปรตุเกสอีกด้วย

 รายชื่อเพลง 

 ชาร์ต 
ชาร์ตประจำสัปดาห์
 ชาร์ต (พ.ศ. 2544-2545) อันดับสูงสุด ออสเตรเลีย (ARIA)98 ออสเตรีย (Ö3 Austria Top 40)68 เดนมาร์ก (Tracklisten)11ยุโรป (Eurochart Hot 100)35เยอรมนี (Official German Charts)88 เนเธอร์แลนด์ (Single Top 100)77 นิวซีแลนด์ (RIANZ)13โปรตุเกส (AFP)4สกอตแลนด์ (OCC)7สวิตเซอร์แลนด์ (Schweizer Hitparade)56ยูเคซิงเกิลส์ (OCC)9ยูเคอาร์แอนด์บี (OCC)7

ชาร์ตสิ้นปี
ชาร์ต (พ.ศ. 2544)อันดับที่ ยูเคซิงเกิลส์ (OCC)168
# อึ้ง ยาน ยี
เวนดี้ อึ้ง ยาน ยี (เกิด 11 กรกฎาคม ค.ศ. 1993) เป็นนักกีฬากระโดดน้ำชาวมาเลเซีย อึ้ง ยาน ยี เริ่มแข่งขันกระโดดน้ำเมื่ออายุ 13 ปี ที่สระว่ายน้ำบันดาร์ ตุน ราซัก ในการแข่งขันโอลิมปิกฤดูร้อน 2012 เธอเข้าร่วมการแข่งขันกระโดดน้ำProfile  ค.ศ. 2015 ได้เข้าร่วมกีฬาทางน้ำชิงแชมป์โลก 2015 ที่คาซัน ประเทศรัสเซีย และกีฬากระโดดน้ำในโอลิมปิกฤดูร้อน 2016.
# บิมโบ ดาเนา
บิมโบ ดาเนา (ค.ศ. 1915 – 23 กรกฎาคม ค.ศ. 1967)Reference to "the late band crooner Bimbo Danao"Reference to "the late Bimbo Danao" เป็นนักแสดงชาวฟิลิปปินส์ก่อนสงครามโลกครั้งที่สอง

 ผลงาน 

 1937 - Nasaan ka,  Irog
 1946 - Orasang Ginto  [Lvn]
 1946 - Alaala Kita  [Lvn]
 1946 - Orasang Ginto  [Lvn]
 1947 - Ikaw ay Akin  [Lvn]
 1948 - 4 na Dalangin  [Luis Nolasco]
 1948 - Krus ng Digma  [X'Otic]
 1948 - Siete Dolores  [Nolasco Bros.]
 1948 - Mga Busabos ng Palad  [Nolasco]
 1949 - Sagur  [X'Otic]
 1949 - The 13th Sultan  [X'Otic]
 1957 - Turista  [Lvn]
# ชะรีฟ ยูนุส
ชะรีฟ ยูนุส ซามบา (; เกิด 22 พฤษภาคม ค.ศ. 1995) เป็นนักวอลเลย์บอลโอลิมปิกชาวเซเนกัลที่เล่นให้กับกาตาร์
# โนนี่ เบวอนคามิโน
อันโทนี่ เบวอนคามิโน (เกิด 1 กันยายน ค.ศ. 1966) หรือรู้จักในชื่อ โนนี่ เบวอนคามิโน เป็นนักแสดงชาวฟิลิปปินส์

 ผลงาน 

 ภาพยนตร์ 
ปีเรื่อง1994Nag-Iisang Bituin1995Patayin sa Sindak si Barbara1995Costales1995Nena1996Ama, Ina, Anak1996Kahit Kailan1997Rizal sa Dapitan1997Calvento Files: The Movie1998Magandang Hatinggabi1998Jose Rizal1999Still Lives2000Tunay Na Mahal2000Lagarista2000Ex-Con2000Ping Lacson: Supercop2001Mila2001La vida Rosa2001Bagong Buwan2002Alyas Bomba Queen2002Mga Munting Tinig2003Noon at Ngayon: Pagsasamang Kay Ganda2004Feng Shui2005Maging Akin Muli2005Shake Rattle & Roll 2k52006Batad: Sa paang palay2007Ataul: For Rent2009Boy2011Aswang2011A Mother's Story2012Mga Kidnapper Ni Ronnie Lazaro2013Alfredo S. Lim: The Untold story2015Heneral Luna2016Everything About HerAng Babaeng Humayo2017Smaller and Smaller CirclesAng Larawan2018Goyo: Ang Batang Heneral2018Meet Me in St. Gallen2018Citizen Jake

 ละครโทรทัศน์ 
ปีเรื่อง2018Asintado2017The Better Half2016-2017The Greatest Love2016My Super DAng Probinsyano2015-2016Ningning2015My Faithful HusbandOh My G!2014Ikaw LamangPure Love2013HonestoCarlo J. Caparas' Dugong Buhay2012Walang HangganPrecious Hearts Romances Presents: Hiyas2011-2012GlamorosaIkaw Ay Pag-Ibig2011MacheteCarlo J. Caparas' Bangis2010NoahTanging Yaman2009Kambal sa UmaZorroSine Novela Presents: Kung Aagawin Mo Ang Lahat Sa Akin2008Kahit Isang SaglitLigaw na Bulaklak2007-2008Prinsesa ng BanyeraMars Ravelo's LastikmanSine Novela Presents: Pasan Ko Ang Daigdig2007LupinKomiks Presents: Pedro Penduko at ang mga Engkantao: Sigben2005-2006Etheria: Ang Ikalimang Kaharian ng Encantadia2005Ikaw ang Lahat sa Akin2002-2003Habang Kapiling Ka1999-2001Saan Ka Man Naroroon1997-1998Ikaw Na Sana
# เจดีย์ซู่เล
เจดีย์ซู่เล (,) เป็นเจดีย์ตั้งอยู่ในใจกลางเมืองย่างกุ้ง เป็นพื้นที่ภูมิศาสตร์สำคัญของการเมืองพม่าร่วมสมัย ตามตำนานระบุว่าเจดีย์สร้างขึ้นก่อนเจดีย์ชเวดากอง ในช่วงพระพุทธเจ้ายังมีพระชนม์ชีพอยู่ ทำให้เจดีย์องค์นี้เก่าแก่กว่า 2,500 ปี ตำนานระบุว่าสถานที่สำหรับก่อสร้างเจดีย์ชเวดากองได้รับการแนะนำจากนะ (วิญญาณ) เก่าแก่ของเมืองที่สถิตอยู่บริเวณเจดีย์ซู่เล

เจดีย์ซู่เลเป็นจุดศูนย์กลางทางการเมืองของย่างกุ้งและพม่า เป็นสถานที่ชุมนุมประท้วงในเหตุการณ์ปฏิวัติ 8888 ในปี พ.ศ. 2531 และการปฏิวัติผ้ากาสาวพัสตร์ ในปี พ.ศ. 2550 เจดีย์ซู่เลจัดอยู่ในรายชื่อโบราณสถานของเมืองย่างกุ้ง

 เจดีย์ 
เจดีย์ซู่เลโครงสร้างเดิมคาดว่าได้รับอิทธิพลจากสถูปเจดีย์ของอินเดียซึ่งทำรูปแบบคล้าย ๆ กันคือเป็นรูปเนินดินสำหรับเก็บพระธาตุ ต่อมาเริ่มได้รับวัฒนธรรมท้องถิ่น รูปแบบอิทธิพลของอินเดียตอนใต้จึงเริ่มเปลี่ยนแปลงเป็นสถาปัตยกรรมแบบท้องถิ่นเป็นรูปของเจดีย์ เป็นที่เชื่อกันว่าเคยเป็นที่ประดิษฐานพระเกศาธาตุของพระพุทธเจ้า ที่ได้ประทานให้แก่พี่น้องพ่อค้าสองคนคือ ตปุสสะและภัลลิกะ Sule Pagoda Facelift. buddhistdoor.net.

 ประวัติและตำนาน 
ตามตำนานที่ตั้งของเจดีย์ซู่เลในปัจจุบันเคยเป็นที่สถิตของนะนามว่า ซู่เล เมื่อท้าวสักกะอยากจะช่วยเหลือกษัตริย์โอะกะลาปะ เพื่อหาสถานที่ประดิษฐานพระเกศาธาตุ แต่ท้าวสักกะไม่ทราบว่าควรเป็นที่ไหน เหล่าเทวดา มนุษย์ พร้อมด้วยกษัตริย์โอะกะลาปะจึงมาประชุมบริเวณซู่เล และนะซู่เลจึงได้แนะนำสถานที่สำหรับการสร้างเจดีย์ชเวดากอง

เจดีย์ซู่เลเริ่มเป็นศูนย์กลางของย่างกุ้งโดยร้อยโท อเล็กซานเดอร์ เฟรเซอร์ (Lt. Alexander Fraser) วิศวะกรจากเบงกอล ผู้ซึ่งวางผังรูปแบบถนนย่างกุ้งอย่างในปัจจุบัน ไม่นานนักหลังจากการยึดครองของจักรวรรดิอังกฤษในช่วงกลางคริสต์ศตวรรษที่ 19 (มีการนำชื่อของเขาไปตั้งชื่อถนนเฟรเซอร์ แต่ปัจจุบันได้เปลี่ยนชื่อเป็นถนนอโนรธา และยังคงเป็นหนึ่งในเส้นทางสายหลักของย่างกุ้ง)

เจดีย์เป็นรูปทรงแปดเหลี่ยมซึ่งแต่ละด้านมีความยาว 24 ฟุต (7 เมตร) สูง 144 ฟุต 9½ นิ้ว (44 เมตร) เจดีย์ได้รับการบูรณะและมีขนาดเท่าปัจจุบันในสมัยพระนางเชงสอบู (ค.ศ. 1453–1472) รอบ ๆ เจดีย์มีระฆังสัมฤทธิ์ 10 ใบขนาดและอายุแตกต่างกันไปโดยมีการจารึกชื่อผู้บริจาคและวันที่ถวาย คำอธิบายเกี่ยวกับชื่อเจดีย์แตกต่างกันไปตามความเชื่อเช่น มาจาก ซู-เว หมายถึง "การชุมนุมโดยรอบ" มาจากเมื่อครั้งกษัตริย์โอะกะลาปะและสิ่งศักดิ์สิทธิ์ต่าง ๆ สืบหาที่ตั้งของเนินเขาสิงคุตตระ เพื่อสร้างเจดีย์ชเวดากอง อีกความเชื่อกล่าวว่ามาจาก ซู-เล หมายถึงพุ่มไม้ป่าชนิดหนึ่ง และสมมุติฐานใหม่ที่ไม่เกี่ยวกับตำนานมาจากความเชื่อมโยงกับภาษาบาลีคำว่า จุลฺล หมายถึง "เล็ก" และ เจติย หมายถึง "เจดีย์"Khin Maung Nyunt (31 มกราคม 1988). from a series of articles on famous bells in Burma in The Working People's Daily.

 ที่ตั้ง 
เจดีย์ซู่เลตั้งอยู่ใจกลางกรุงย่างกุ้งเป็นส่วนหนึ่งของเมืองทั้งด้านเศรษฐกิจและชีวิตของประชาชน ระหว่างการชุมนุมประท้วงเมื่อปี พ.ศ. 2531 และ พ.ศ. 2550 เจดีย์ซู่เลเป็นจุดนัดพบของผู้ประท้วงต่อต้านรัฐบาลและผู้ประท้วงเพื่อประชาธิปไตย

 สถานที่ทางการเมือง 
ในช่วงเหตุการณ์ปฏิวัติ 8888 เจดีย์เป็นจุดนัดพบและจุดหมายปลายทางที่ได้รับการเลือก เนื่องจากตำแหน่งที่ตั้งและเป็นนัยสำคัญทางสัญลักษณ์ ในปี พ.ศ. 2550 ระหว่างการปฏิวัติผ้ากาสาวพัสตร์ เจดีย์ซู่เลใช้เป็นจุดชุมนุมในการประท้วงเพื่อประชาธิปไตย พระสงฆ์จำนวนหลายพันรูปมาชุมนุมกันเพื่อสักการะรอบพระเจดีย์ และเป็นสถานที่แรกที่ได้เห็นถึงปฏิกิริยารุนแรงของรัฐบาลพม่าต่อกลุ่มผู้ประท้วงSaffron Revolution: A Rangoon Diary. irrawaddy.com.

 คลังภาพ
# ซะเลงะคเว่
ซะเลงะคเว่ (, ; ประมาณ ค.ศ. 875–934) เป็นกษัตริย์แห่งอาณาจักรพุกามของพม่าจากประมาณ ค.ศ. 905 ถึงประมาณ ค.ศ. 934 พงศาวดารพม่ากล่าวว่าพระองค์สืบเชื้อสายจากสิงหราชา กษัตริย์แห่งพุกาม แต่พระองค์มาเจริญพระชนม์ที่ซะเล ต่อมาพระองค์เสด็จมารับราชการกับตานแนะ (กษัตริย์แห่งพุกาม) ในฐานะคนเลี้ยงม้า จากนั้นงะคเว่ได้ปลงพระชนม์กษัตริย์ตานแนะและยึดครองราชบัลลังก์Hmannan Vol. 1 2003: 220–221

พงศาวดารต่าง ๆ ระบุวันเวลาเกี่ยวกับพระชนม์ชีพและรัชสมัยของพระองค์ไม่ตรงกันMaha Yazawin Vol. 1 2006: 347 Zatadawbon Yazawin พงศาวดารที่เก่าแก่สุด ถือว่ามีข้อมูลสำหรับสมัยพุกามที่แม่นยำที่สุด (Maha Yazawin 2006: 346–349) : Among the four major chronicles, only Zatadawbon Yazawin's dates line up with Anawrahta's inscriptionally verified accession date of 1044 CE. (Aung-Thwin 2005: 121–123) : In general, Zata is considered "the most accurate of all Burmese chronicles, particularly with regard to the best-known Pagan and Ava kings, many of whose dates have been corroborated by epigraphy." ตารางข้างล่างระบุวันที่ตามพงศาวดารหลัก 4 ฉบับ และวันที่ของมหาราชวงศ์ ฉบับหอแก้วที่ยึดตามวันครองราชย์ใน ค.ศ. 1044 ซึ่งได้รับการยืนยันจากจารึกของพระเจ้าอโนรธามังช่อ

 พงศาวดาร พระราชสมภพ–สวรรคต พระชนมายุ รัชสมัย ความยาวรัชสมัย Zatadawbon Yazawin 875–934 59 904–934 30 มหาราชวงศ์ 847–901 54 876–901 25 มหาราชวงศ์ ฉบับใหม่และมหาราชวงศ์ ฉบับหอแก้ว 857–915 58 906–915 9 มหาราชวงศ์ ฉบับหอแก้วแบบปรับปรุง 885–943 58 934–943 9